polyglot-tagger/wikipedia-language-snippets-filtered huggingface dataset:
2006 இல் நேசனல் டெவலப்மெண்ட் பிரண்ட் என்ற அமைப்பு பாப்புலர் பிரண்ட் ஆப் இந்தியா என்ற பெயரில் புதிய அமைப்பாக மாறியது. பின்னர் தமிழகத்தில் மனித நீதிப் பாசறை, கர்நாடகத்தில் கர்நாடக கண்ணிய மன்றம், கோவாவில் குடிமக்கள் மன்றம், ராஜாஸ்தானில் கல்வி மற்றும் சமுதாயச் சமூகம், மேற்கு வங்கத்தில் நகரிக் அதிகர் சுரக்‌ஷா சமீதி, மணிப்பூரில் லிலிங் சமூகக் மன்றம், ஆந்திரப் பிரதேசத்தில் சமூக நீதிக் கழகம் போன்ற அமைப்புகள் இதனுடன் இணைந்தன.
2019 பிப்ரவரி 6 ஆம் நாள் தமிழ்நாட்டுத் திருபுவனத்தில் மதமாற்றத்திற்கு எதிராகப் பேசிய பாமக கட்சியைச் சேர்ந்த இராமலிங்கம் என்பவர் கைகள் வெட்டுப்பட்டு கொலை செய்யப்பட்டார். இது தொடர்பாக இவ்வமைப்பினர் மீது குற்றம்சாட்டு எழுந்தது. தமிழ்நாட்டில் இவ்வமைப்பைத் தடை செய்யக்கோரி இந்து முன்னேற்றக் கழகத்தைச் சேர்ந்த கோபிநாத் சென்னை உயர்நீதிமன்றத்தில் தொடர்ந்த வழக்கை, நீதிமன்றம் 2018 ஜூன் மாதத்தில் தள்ளுபடி செய்தது.
கருநாடக, மைசூர் மஹாஜன் கல்லூரி வளாகத்தில் 2011 ஜூன் 8 சுதீந்திரா மற்றும் விக்னேஷ் என்ற இருவர் கடத்திப் பணம் மிரட்டல் செய்ததாகச் சிலர் கைது செய்யப்பட்டனர். 2015 பிப்ரவரியில் கார்நாடக மாநில சிமோகா மாவட்டத்தில் இவ்வமைப்புச் செயல்பாட்டளருக்கும் மூன்று நபர்களுக்கும் நடந்த சண்டையில் விஸ்வநாத் ஷெட்டி என்பவர் இறந்தார், இதைத் தொடர்ந்து கலவரம் ஏற்பட்டு, 144 தடை உத்தரவு போடப்பட்டது.
தேசிய மனித உரிமைக்கான கூட்டமைப்பு மற்றும் இதர அமைப்புகளுடன் இணைந்து மனித உரிமை மீரல்களுக்கு எதிராகவும் செயல்படுகிறது. மிஸ்ரா ஆணையத்தில் (சமய சிறுபான்மையோருக்கும் மொழிச் சிறுபான்மையோருக்குமான தேசிய ஆணையம்) இஸ்லாமியருக்கு இடதுக்கீடு வழங்கக்கோரிப் பிரச்சாரங்களை நிகழ்த்தியது. 2012 இல் அப்பாவி குடிமக்களை உபா சட்டத்தில் கைது செய்யப்படுவதாகப் போராட்டங்கள் நடத்தியது.
பாப்புலர் பிரண்ட் ஆப் இந்தியா என்பது இந்தியாவில் செயல்படும் ஒரு இஸ்லாமிய அமைப்பாகும்.பாப்புலர் பிரண்ட் ஆஃப் இந்தியா அமைப்பை சட்ட விரோத அமைப்பாக இந்திய அரசு அறிவித்ததுடன், உபா சட்டத்தின் கீழ் 28 செப்டம்பர் 2022 அன்று, இவ்வமைப்பின் செயல்பாடுகளை 5 ஆண்டுகளுக்கு தடை விதிக்கப்பட்டுள்ளது.
இந்த அமைப்பு இஸ்லாமியருக்கு இடஒதுக்கீடு, இஸ்லாமியத் தனிநபர் சட்ட நீதிமன்றம், பட்டியலினம் மற்றும் முஸ்லீம் மக்களின் கல்வி மேம்பாடு போன்றவற்றில் செயல்பட்டு வருகிறது. இந்த அமைப்பின் அரசியல் பிரிவாக இந்திய சமூக ஜனநாயகக் கட்சி 2009 ஆண்டு தொடங்கப்பட்டது.
2012 இல் உயர்நீதிமன்றத்தில் இவ்வமைப்பின் செயல்பாடுகள் இந்தியாவின் மாணவர்களின் இஸ்லாமிய இயக்கம் போல நாட்டின் பாதுகாப்பில் அச்சுறுத்தலாக உள்ளதாகக் கூறிப் பேரணிக்குத் தடைசெய்ய கேரள அரசு கூறியது. ஆனால் உயர்நீதிமன்றம் மறுத்துவிட்டது.
தமிழ்நாட்டில் கொரோனா காலக்கட்டத்தில் இறந்தவர்களின் உடல்களை அடக்கம் செய்யும் பணிகளில் இந்த அமைப்பினர் ஈடுப்பட்டனர். புதுச்சேரி, கேரளா, மகாராஸ்டிரா, பீகார், கர்நாடகா, கோவா போன்ற மாநிலங்களிலும் இந்த பணிகள் செய்தனர்.
தங்கள் மீது போலிக் குற்றச்சாட்டைகளை பல ஊடகங்களும் அமைப்புகளும் செய்வதாக 2012 இல் தேசிய அளவில் பிரச்சாரம் செய்தது. அதே ஆண்டில் 10 செய்தித்தாள்கள் மீது இந்தியப் பத்திரிக்கை மன்றத்தில் புகார் அளித்தது.
பண்டைய இந்தியாவின் குறிப்புகள் , வரலாற்றுக் காலத்திற்கு முன் முதல் குப்தப் பேரரசின் இறுதி வரை இந்தியத் துணைக்கண்டத்தின் குறிப்புகளை கூறுகிறது. பண்டய இந்தியா, தற்கால இந்தியா, வங்காளதேசம், பாகிஸ்தான், ஆப்கானிஸ்தான், பாகிஸ்தான் மற்றும் நேபாளப் பகுதிகளைக் கொண்டது.
அத்தேர்தலில் எக்கூட்டணிக்கும் பெரும்பான்மை கிடைக்கவில்லை, இக்கட்சி எந்த கூட்டணியும் ஆட்சியமைக்க ஆதரவு தர மறுத்து விட்டது. அதனால் இக்கட்சியின் சில சட்டமன்ற உறுப்பினர்கள் ஐக்கிய சனதாதளத்திற்கு கட்சி மாறி தேசிய சனநாயக கூட்டணி ஆட்சியமைக்க உதவப் போவதாக வதந்தி உலவியது. இந்த பல்வேறு குழப்பங்களால் பீகாரில் குடியரசு தலைவர் ஆட்சி கொண்டு வரப்பட்டது. சில மாதங்கள் கழித்து சட்டமன்றம் கலைக்கப்பட்டு 2005 அக்டோபரில் தேர்தல் நடத்தப்பட்டது. அதில் தேசிய சனநாயக கூட்டணி அறுதிப் பெரும்பான்மை பெற்று நிதிசு குமார் தலைமையில் ஆட்சியமைத்தது. அக்டோபரில் நடந்த தேர்தலில் இக்கட்சி 10 தொகுதிகளிலேயே வெல்ல முடிந்தது.
லோக் ஜனசக்தி கட்சி இந்தியாவின் பீகார் மாநிலத்தில் இயங்கி வரும் ஒரு மாநில அரசியல் கட்சி ஆகும். மறைந்த இராம் விலாசு பாசுவான் அவர்களின் மகன் சிரக் பாசுவான் இந்த கட்சியின் தலைவர் ஆவார். 2000 ஆம் ஆண்டு இந்த கட்சி ஐக்கிய ஜனதா தளம் கட்சியில் இருந்து பிரிந்து உருவானது. பீகாரில் உள்ள தலித் மக்களின் வாழ்க்கைத் தரம் உயர், பிரதிநிதித்துவம் பெற இக் கட்சி செயல்படுகிறது. தற்போது லோக் ஜனசக்தி கட்சி தேசிய ஜனநாயக கூட்டணியின் ஓர் அங்கமாக உள்ளது. இராம் விலாசு பாசுவான் இக்கட்சியை உருவாக்கினார்.
இராச்டிரிய சனதா தளத்துடனும் சமாச்வாடி கட்சியுடனும் இணைந்து நான்காவது அணி அமைத்து 2009 ஆம் ஆண்டு மக்களவை தேர்தலை சந்தித்தில் இராச்டிரிய சனதா தளம் நான்கு தொகுதிகளில் வெற்றி பெற்றது. இக்கட்சி ஓர் தொகுதியில் கூட வெற்றி பெறவில்லை. தேர்தலுக்குப் பின் லாலு பிரசாத் யாதவ் ஐக்கிய முற்போக்கு கூட்டணியை விட்டு வந்தது தவறென்று கூறி புதிதாக மன் மோகன் சிங் தலைமையில் அமையவிருக்கும் ஐக்கிய முற்போக்கு கூட்டணிக்கு நிபந்தனையற்ற ஆதரவு தெரிவித்தார்.
முன்னாள் இந்திய முதன்மை அமைச்சர் வி. பி. சிங் உருவாக்கிய சன மோர்ச்சாவை, வி. பி. சிங்கின் மகனும் அதன் தலைவருமான அசய பிரதாப் சிங் லோக் சனசக்தியுடன் 2009 மார்ச்சில் இணைத்தார். உடனடியாக அசய பிரதாபுக்கு கட்சியில் உயர் பொறுப்பு வழங்கப்பட்டது.
2004 மக்களவை தேர்தலில் காங்கிரசும் இராச்டிரிய சனதா தளமும் உள்ள கூட்டணியில் போட்டியிட்டு நான்கு மக்களவைத் தொகுதிகளில் வென்றது. இராம் விலாசு பாசுவான் ஒன்றிய வேதிப்பொருட்கள் உர அமைச்சராக தொடர்ந்ததுடன் உருக்கு அமைச்சராகவும் பதவி வகித்தார்.
தங்கள் மாநில கட்சிப்பிரிவை இராம் விலாசு பாசுவான் கவனிப்பதில்லை எனக்கூறி 2009 மக்களவை தேர்தலுக்கு முன்பு சார்கண்ட் மாநில லோக் சனசக்தியினர் காங்கிரசில் இணைந்தனர். பின்பு இராம் விலாசு பாசுவான் சார்கண்ட் கட்சிப்பிரிவை கலைத்தார்.
2010 பீகார் சட்டப்பேரவை தேர்தலில் இராச்டிரிய சனதா தளத்துடன் கூட்டணி அமைத்துப்போட்டியிட்டதில் 6.75% வாக்குகளை பெற்று மூன்று தொகுதிகளில் வென்றது. இது முந்தைய 2005 அக்டோபர் தேர்தலில் வென்றதை விட ஏழு தொகுதிகள் குறைவாகும்.
ஐக்கிய சனதா தளத்திலிருந்து பிரிந்து 2000 ஆம் ஆண்டு இராம் விலாசு பாசுவான் உருவாக்கினார். இக்கட்சி உருவாக்கத்திற்கு அவரது தம்பி செய் நாராயண் பிரசாத் நிசாத்தும் ரமேசு சிகாசினாகியும் துணையிருந்தார்கள்.
2005 ஆம் ஆண்டு பீகார் சட்டசபை தேர்தலில் காங்கிரசும் இராச்டிரிய சனதா தளமும் உள்ள கூட்டணியில் போட்டியிட்டு 29 தொகுதிகளில் வெற்றி பெற்றார்கள்.
இவர் கடந்த 2006-11ம் ஆண்டு காலத்தில் திமுக ஆட்சியில் அமைச்சராக இருந்த க. பொன்முடி, அவரது மகன் கவுதம சிகாமணி மற்றும் உறவினர்கள் விழுப்புரம் மாவட்டம், வானூர் வட்டம், வானூர் ஊராட்சி ஒன்றியம், பூத்துறை கிராமத்தில் உள்ள செம்மண் குவாரிகளில், அனுமதிக்கப்பட்ட அளவுக்கு மேல் கூடுதலாக செம்மண் எடுத்த வகையில் ரூபாய் 28.38 கோடி அளவிற்கு தமிழ்நாடு அரசுக்கு இழப்பு ஏற்படுத்தியதாக விழுப்புரம் மாவட்ட நீதிமன்றத்தில் குற்ற வழக்கு நடைபெற்று வரும் நிலையில், அமைச்சர் க. பொன்முடி, கவுதம சிகாமணி மற்றும் உறவினர்கள் இந்த வழக்கை தள்ளுபடி செய்யக் கோரி சென்னை உயர் நீதிமன்றத்தில் வழக்கு தொடர்ந்தனர். பொன்முடி மற்றும் கவுதம சிகாமணி கோரிக்கையை ஏற்க மறுத்த சென்னை உயர் நீதிமன்றம், வழக்கை எதிர்கொள்ள ஆணையிட்டு, வழக்கை தள்ளுபடி செய்தது.
இவர் கடந்த 2006-11ம் ஆண்டு காலத்தில் திமுக ஆட்சியில் அமைச்சராக இருந்த பொன்முடியின் மகன் கவுதம சிகாமணி மற்றும் உறவினர்கள் விழுப்புரம் மாவட்டம், வானூர் வட்டம், வானூர் ஊராட்சி ஒன்றியம், பூத்துறை கிராமத்தில் உள்ள செம்மண் குவாரிகளில், அனுமதிக்கப்பட்ட அளவுக்கு மேல் கூடுதலாக செம்மண் எடுத்த வகையில் ரூபாய் 28.38 கோடி அளவிற்கு தமிழ்நாடு அரசுக்கு இழப்பு ஏற்படுத்தியதாக விழுப்புரம் மாவட்ட நீதிமன்றத்தில் வழக்கு நடைபெற்று வரும் நிலையில், அமைச்சர் பொன்முடி, கவுதம சிகாமணி மற்றும் உறவினர்கள் இந்த வழக்கை தள்ளுபடி செய்யக் கோரி சென்னை உயர் நீதிமன்றத்தில் வழக்கு தொடர்ந்தனர். 19 சூன் 2023 அன்று பொன்முடியின் கோரிக்கையை ஏற்க மறுத்த சென்னை உயர் நீதிமன்றம், வழக்கை எதிர்கொள்ள ஆணையிட்டது.
இவர் திமுகவின் முன்னாள் அமைச்சரான பொன்முடியின் மகனாவார். இவர் தமிழ்நாடு மாநிலம், விழுப்புரம் மாவட்டத்தில் உள்ள கீழ்பெரும்பாக்கத்தைச் சேர்ந்தவர் ஆவார். இவர் மருத்துவப் படிப்பு படித்துள்ளார்.
இவர் 2019 ஆம் ஆண்டு நடந்த இந்திய மக்களவைத் தேர்தலில், கள்ளக்குறிச்சி தொகுதியிலிருந்து, திராவிட முன்னேற்றக் கழக சார்பில் போட்டியிட்டு, இந்திய நாடாளுமன்றத்திற்குத் தேர்ந்தெடுக்கப்பட்டார்.
2009 ஆம் ஆண்டு மிஸ் சென்னை பட்டம் வென்ற பிறகு, சாகித்தியா 2010 இல் கொரியாவின் சியோல் நகரத்தில் நடைபெற்ற வோர்ல்ட் மிஸ் யுனிவர்சிட்டி போட்டியில் இந்தியாவை பிரதிநிதித்துவப்படுத்தி மிஸ் ஸ்பீச் பட்டத்தை வென்றார். சென்னையில் எம்ஓபி வைஷ்ணவ் கல்லூரியில் இதழியல் பட்டப்படிப்பு படித்துக் கொண்டே விளம்பரங்களிலும் தோன்றி வந்தார். ஒரு விளம்பர நடிகையாக சென்னை சர்வதேச ஃபேஷன் நிகழ்ச்சியில் முதல் மற்றும் மூன்றாவது தொடரில் பங்கு கொண்டார். சப்யாச்சி முகர்ஜி, ரெஹானே, ரிது குமார் போன்ற நன்கு அறியப்பட்ட இந்திய வடிவமைப்பாளர்களால் வடிவமைக்கப்பட்ட வோல்ஸ்வேகன், ராங்லர், ரீபொக் , டோனி & கை மற்றும் ஜி.ஆர்.டி ஜூவல்லரி போன்ற விளம்பர நிழ்ச்சிகளில் இடம்பெற்றுள்ளார். சாஹித்தியா 2014 இன் ஃபெமினா மிஸ் இந்தியாவின் முதல் 25 போட்டியாளர்களில் ஒருவராக தேர்ந்தெடுக்கப்பட்டார்.
கௌதம் மேனனின் நீதானே என் பொன் வசந்தம் என்ற இருமொழி திரைப்படத்தில் சமந்தாவின் தோழியாக தயானா பாலகிருஷ்ணன் மற்றும் வித்யுலேகா ராமன் ஆகியோருடன் இணைந்து நடித்தார். ஆகஸ்ட் 2014 ல் வெளிவந்த ஆர். பார்த்திபனின் கதை திரைக்கதை வசனம் இயக்கம் என்றத் திரைப்படத்தில் உதவி இயக்குனராக ஒரு முக்கிய கதாபாத்திரத்தில் நடித்தார். அப்படம் நேர்மறையான விமர்சனங்களை பெற்றது. மேலும், அவர் அந்தாதி என்ற படத்தில் காவல் அதிகாரியின் பாத்திரத்தை சித்தரித்தார்.
சாகித்தியா செகந்நாதன் இவர் ஒரு நடிகை, விளையாட்டு தொகுப்பாளர், தொலைகாட்சி நிகழ்ச்சி வழங்குபவர், கட்டுரையாளர், விளம்பர நடிகை மற்றும் 2009இல் விவெல் மிஸ் சென்னை அழகு அலங்கார அணிவகுப்பு வெற்றியாளர் ஆவார்.
ராவ் இந்தர்ஜித் சிங் ஓர் இந்திய அரசியல்வாதியும், தற்போதைய நாடாளுமன்ற உறுப்பினரும் ஆவார். இவர் பாரதிய ஜனதா கட்சியைச் சேர்ந்தவர். இவர் இந்தியாவின் சுற்றுச்சூழல் அமைச்சராகவும், வெளியுறவுத் துறை அமைச்சராகவும், பாதுகாப்புத் துறை அமைச்சராகவும் பணியாற்றியுள்ளார். 2009 ஆம் ஆண்டு முதல் நாடாளுமன்ற தகவல் தொழில்நுட்பக் குழுவின் தலைவராக இருந்து வருகிறார். இவர் 30 மே 2019 முதல் திட்டமிடுதல் மற்றும் புள்ளியியல் மற்றும் திட்ட அமலாக்க அமைச்சகத்தின் தனி பொறுப்புடன் கூடிய இணை அமைச்சராக உள்ளார்.
இவர் அரியானா மாநிலத்தின் முன்னாள் முதல்வரான ராவ் பைரேந்திர சிங்கின் மகனாவார். இவர் தில்லி பல்கலைக்கழகத்தில் சட்டப்படிப்பில் பட்டம் பெற்றார். இவர் இந்தியாவின் முதல் சுதந்திரப் போராட்ட வீரரான ராஜா ராவ் துலா ராம் என்பவரின் சந்ததியினர் ஆவார்.
கே. எஸ். ரங்கசாமி தொழில்நுட்பக் கல்லூரி என்பது இந்தியாவின், தமிழ்நாட்டின், திருச்செங்கோடுக்கு அருகில் உள்ள ஒரு தன்னாட்சி பொறியியல் கல்லூரி ஆகும். இது அண்ணா பல்கலைக்கழகத்துடன் இணைவுபெற்றுள்ளது. 1994ஆம் ஆண்டில் இக்கல்லூரிக்கு அரிமா கே. எஸ். ரங்கசாமியால் அடிக்கல் நாட்டப்ட்டது. இந்த நிறுவனமானது 12 இளநிலை பொறியியல் மற்றும் 14 முதுநிலை பொறியியல் படிப்புகளை வழங்குகிறது. இங்கு இந்தியாவின் அனைத்து மாநிலத்திலிருந்தும் மாணவர்கள் வந்து பயில்கின்றனர். இக்கல்லூரியானது கே. எஸ். ஆர். கல்விக் குழுமத்தின் ஒரு பகுதியாகும்.
இக்கல்லூரி பரப்பளவுள்ள வளாகத்தில் அமைந்துள்ளது. இது 12 லட்சம் சதுர அடிக்கு மேலான பரப்பளவில் கட்டப்பட்ட கட்டிடங்களைக் கொண்டுள்ளது. இது தமிழ்நாட்டில் உள்ள சுயநிதி பொறியியல் கல்லூரிகளில் அதிக அளவு கொண்ட மாணவர்களில் ஒன்பதாவது இடத்தை கொண்டுள்ளது.
இக்கல்லூரிக்கு அடித்தளமானது 1994 ஆம் ஆண்டு போடப்பட்டது. கல்லூரி பெயரில் உள்ள கே என்பது கருவேப்பம்பட்டியையும், எஸ் என்பது கல்லூரியின் தலைவரான கே. எஸ். ரங்கசாமியின் தந்தையான சென்னிமலை கவுண்டரையும் குறிக்கிறது.
19 ஆம் நூற்றாண்டில் பிரித்தானியரால் உருவாக்கப்பட்ட வட ஆற்காடு மாவட்டத்தின் ஒருபகுதியாகவே இது இருந்தது. வட ஆற்காடு அம்பேத்கர் மாவட்டம், 1996 இல் வேலூர் மாவட்டம் எனப் பெயரிடப்பட்டது. பின்னர் வேலூர் மாவட்டத்தின் பகுதிகளைக் கொண்டு 15 ஆகஸ்டு 2019 அன்று, திருப்பத்தூர் மாவட்டம் மற்றும் இராணிப்பேட்டை மாவட்டம் என இரண்டு புதிய மாவட்டங்கள் நிறுவப்படும் என தமிழக முதல்வர் அறிவித்தார். புதிய திருப்பத்தூர் மாவட்டத்தை 28 நவம்பர் 2019 அன்று தமிழக முதல்வர் எடப்பாடி. கே. பழனிச்சாமி முறைப்படி துவக்கி வைத்தார்.
திருப்பத்தூர் மாவட்டம் இந்திய மாநிலமான தமிழ்நாட்டின் 38 மாவட்டங்களில் ஒன்றாகும். தமிழகத்தின் 35-ஆவது மாவட்டமாக திருப்பத்தூர் மாவட்டம் அறிவிக்கப்பட்டது. இம்மாவட்டத்தின் நிர்வாகத் தலைமையிடம் திருப்பத்தூர் ஆகும். இம்மாவட்டத்தை வேலூர் மாவட்டத்தின் சில பகுதிகளைக் கொண்டு, 15 ஆகத்து 2019 அன்று திருப்பத்தூர் மாவட்டம் உருவாக்கப்பட்டது.
திருப்பத்தூர் மாவட்டத்திற்கு மேற்கே கிருஷ்ணகிரி மாவட்டம், தெற்கு மற்றும் கிழக்கே திருவண்ணாமலை மாவட்டம், கிழக்கே வேலூர் மாவட்டம் மற்றும் வடக்கே ஆந்திர மாநிலத்தின் சித்தூர் மாவட்டம் ஆகிய மாவட்டங்களுக்கு இடையில் 1831.99 ச.கிமீ பரப்பளவு கொண்டதாக இதன் எல்லைகளாக அமைந்துள்ளது
திருப்பத்தூர் மாவட்டம் திருப்பத்தூர் மற்றும் வாணியம்பாடி என 2 வருவாய் கோட்டங்களும், 4 வருவாய் வட்டங்களும், 15 குறுவட்டங்களும், 195 வருவாய் கிராமங்களும் கொண்டது.
இந்த தொடரில் பிரிவோம் சந்திப்போம் தொடருக்கு பிறகு தினேஷ் கோபாலசாமி மற்றும் ரச்சித்தா மகாலட்சுமி கணவன் மனைவியானதுக்கு பிறகு இணைத்து நடிக்கும் முதல் தொடர் இதுவாகும். வடிவுக்கரசி, கார்த்தி, பிரேமி வெங்கட், தீபா நேத்ரன் போன்ற பலர் முக்கியாகதாபாத்திரத்தில் நடிக்கின்றார்கள். இந்த தொடரின் கதை நாச்சியார்புரத்தில் உள்ள இரண்டு முக்கிய குடும்பம், அதற்கு நடுவில் நடக்கிற சண்டை, காதல், பிரிவுதான் கதை.
ஜோதி மற்றும் கார்த்தி, ஒருவருக்கொருவர் காதலிக்கிறார்கள். ஆனால் ஜோதி அத்தை ஜெயலட்சுமி நடராஜனை தனது குடும்பத்திற்கு எதிராக திருமணம் செய்து கொண்டதால் அவர்களது குடும்பம் கடந்த காலத்தில் பிரிந்தது, ஜோதி அத்தை வேறு யாருமல்ல கார்த்தியின் தாய். ஜோதி மற்றும் கார்த்தி தங்கள் குடும்பங்களுக்கு எதிராக எவ்வாறு திருமணம் செய்துகொள்கிறார்கள் என்பது கதையின் முக்கிய அம்சமாக அமைகிறது.
இத்தாக்குதலுக்குப் பின்னால் பாக்கிஸ்தான் இருப்பதாக இந்தியச் செய்தி ஊடகங்களும் இந்திய அரசும் வெளியிட்ட குற்றச்சாட்டைப் பாக்கிஸ்தான் செய்தியாளர் மறுத்தார்.
ஜம்மு காஷ்மீர் தீவிரவாதத் தாக்குதலுக்குக் கடுமையான கண்டனங்களைத் தெரிவிப்பதாக இந்தியாவிற்கான அமெரிக்கத் தூதர் கென்னட் ஜஸ்டர் தெரிவித்தார். மேலும் தீவிரவாத எதிர்ப்பு நடவடிக்கைகளில் இந்தியாவிற்கு ஒத்துழைப்பு வழங்குவதாகவும் கூறினார்
ஜம்மு காஷ்மீரின் புல்வாமா மாவட்டத் தாக்குதலுக்கு கடுமையான கண்டனங்களும் உயிரிழந்தவர்களுக்கும், இந்திய மக்களுக்கும் ஆழ்ந்த இரங்கலையும் ஐநாவின் பொதுச் செயலாளர் அந்தோனியோ குத்தேரசு சார்பாக அவரின் செய்தித் தொடர்பாளர் ஸ்டீபன் டுஜாரிக் தெரிவித்தார்.
இலங்கையின் குடியரசுத் தலைவர் மைத்திரிபால சிறிசேன மற்றும் பிரதமர் ரணில் விக்கிரமசிங்க இந்நிகழ்விற்கு வருத்தங்களைத் தெரிவித்துக் கண்டித்தனர்.
தீவிரவாதம் எந்த வகையில் இருந்தாலும் இரட்டை நிலைப்பாடு இல்லாமல் அதனை ஒழிக்கப் பாடுவோம் என்றும், இறந்தவர்கள் குடும்பங்களுக்கு இரங்கலையும் காயமுற்றோர்களுக்கு ஆறுதலையும் உருசிய தூதரகம் தெரிவித்தது.
ஐக்கிய நாடுகள் சபையின் பாதுகாப்புக் கவுன்சில் "ஜம்மு -காஷ்மீர் மாநிலம், புல்வாமாவில், இந்திய வீரர்கள் மீது, பாகிஸ்தானைச் சேர்ந்த, ஜெய்ஷ் - இ - முகமது பயங்கரவாத அமைப்பு நடத்திய தாக்குதல் கொடூரமானது, கோழைத்தனமானது. இந்தத் தாக்குதலுக்கு உதவி செய்தவர்கள், நிதியுதவி அளித்தவர்கள் என, அனைவரும் கண்டுபிடிக்கப்பட்டு, நீதியின் முன் நிறுத்தப்பட வேண்டும். பாதுகாப்பு கவுன்சிலில் உள்ள அனைத்து உறுப்பினர்களும், தாக்குதலில் கொல்லப்பட்ட வீரர்களின் குடும்பத்தினருக்கும், இந்திய மக்களுக்கும், அரசுக்கும், இரங்கலையும், வேதனையையும் தெரிவித்துள்ளனர். பயங்கரவாதம் எந்த வடிவில் இருந்தாலும், எங்கு நடந்தாலும், அதை ஏற்க முடியாது" என கூறியுள்ளது.
1989 ஆம் ஆண்டிற்குப் பின்னர் பாதுகாப்புப் படையினர் மீது நிகழ்ந்த கொடூரமான தாக்குதலாக பிபிசி செய்தி நிறுவனம் குறிப்பிட்டது.
இந்திய பிரதமர் நரேந்திர மோடி தனது கடுமையான கண்டனைத்தைப் பதிந்து, வீரர்களின் உயிரிழப்பு வீண்போகாது என இரங்கல் தெரிவித்தார். மேலும் இதற்குக் காரணமானவர்கள் தண்டிக்கப்படுவார்கள் என்றார். காங்கிரஸ் தலைவர் ராகுல் காந்தி இந்திய அரசு இந்த விவகாரத்தில் எடுக்கும் முடிவுக்கு முழு ஆதரவு அளிப்பதாகத் தெரிவித்தார். உள்துறை அமைச்சர் ராஜ்நாத் சிங் ஆலோசனைக்குப் பின்னர் பாக்கிஸ்தானில் உள்ள இந்தியத் தூதரை நாடு திரும்ப உத்தரவு வழங்கப்பட்டது. பாக்கிஸ்தானின் வர்த்தக அந்தஸ்தை இந்தியா திரும்பப் பெற்றது, மேலும் பாக்கிஸ்தானை உலக அரங்கில் தனிமைப்படுத்தப் போவதாகவும் கூறியது. ஜம்மு காஷ்மீரில் முழுக்கடை அடைப்பு நடந்து, பல இடங்களில் வன்முறை வெடித்தது. தாக்குதலில் உயிரிழந்த தமிழ்நாட்டைச் சேர்ந்த இருவருக்கும் தலா 20 லட்சம் இழப்பீட்டைத் தமிழக அரசு அறிவித்தது. உத்தரப் பிரதேச மாநில அரசு உயிரிழந்த இம்மாநில வீரர்கள் பன்னிரண்டு பேருக்குத் தலா 25 லட்சம் இழப்பீடாக அறிவித்தது.
2015 ஆம் ஆண்டுக்குப் பிறகு இந்தியப் பாதுகாப்புப் படையின் மீது பாக்கிஸ்தான் ஆதரவு ஆயுதக்குழுக்களின் தற்கொலைத் தாக்குதல்கள் அதிகரித்தன. 2015 சூலை மாதத்தில் துப்பாக்கி ஏந்திய மூவர் குர்தாஸ்பூர் மாவட்டத்தில் பேருந்து மற்றும் காவல் நிலையத்தைத் தாக்கினர். 2016 சனவரியில் துப்பாக்கியுடன் பதான்கோட் வான் படை நிலையத்தில் தாக்குதல் நடந்தது. 2016 பிப்ரவரி மற்றும் ஜூன் காலகட்டத்தில் எட்டு இராணுவத்தினர் பொம்பொரி தாக்குதலில் உயிரிழந்தனர். 2016 செப்டம்பரில் இந்திய இராணுவப் பட்டாளத் தலைமையகத்தில் நிகழ்ந்த யூரி தாக்குதலில் 19 படையினர் உயிரிழந்தனர். 2017 டிசம்பர் 31 இல் லெத்திபோரா கமொண்டோ பயிற்சி நிலையத்தில் நடந்த தாக்குதலில் ஐந்து பாதுகாப்பு அதிகாரிகள் உயிரிழந்தனர்.
உத்தரப்பிரதேசத்தைச் சேர்ந்த பன்னிரண்டு வீரர்களும், ராஜஸ்தானைச் சேர்ந்த ஐந்து வீரர்களும், பஞ்சாப் மாநிலத்தைச் சேர்ந்த நான்கு வீரர்களும், தமிழ் நாடு, மேற்கு வங்கம், மகாராஷ்டிரா, உத்தரகாண்ட், ஒடிசா மற்றும் பீகார் மாநிலங்களைச் சேர்ந்த தலா இரண்டு வீரர்களும், அஸ்ஸாம், கேரளா, கருநாடகா, மத்தியப் பிரதேசம், இமாச்சல் பிரதேசம் மற்றும் ஜம்மு & காஷ்மீர் மாநிலங்களைச் சேர்ந்த தலா ஒரு வீரர்களும் இத்தாக்குதலில் இறந்துள்ளதாக அடையாளம் காணப்பட்டனர். அதில் தூத்துக்குடி மாவட்டம் சவலாப்பேரியைச் சேர்ந்த கணபதி என்பவரது மகன் க. சுப்பிரமணியன் மற்றும் அரியலூர் மாவட்டம், கார்குடியைச் சேர்ந்த சின்னையன் என்பவரது மகன் சி. சிவசந்திரன் என்பவர்கள் தமிழ்நாட்டைச் சேர்ந்த வீரர்களாவார்கள்.
2019 புல்வாமா தாக்குதல் என்பது இந்தியாவின், சம்மு காசுமீர், புல்வாமா மாவட்ட அவந்திபோரா பகுதியில் ஸ்ரீநகர் ஜம்மு தேசிய நெடுஞ்சாலையில், மத்திய சேமக் காவல் படையினர் சென்று கொண்டிருந்த வாகனங்கள் மீது 2019 பிப்ரவரி 14 ஆம் நாள் நடந்த தற்கொலைத் தாக்குதல் ஆகும். இத்தாக்குதலில் 40 பாதுகாப்புப் படையினரும், தற்கொலை தீவிரவாதி ஒருவரும் உயிரிழந்தனர். இத்தாக்குதலுக்கு ஜெய்சு-இ-முகமது என்ற தீவிரவாதக் குழு பொறுப்பேற்றது.
பிரான்சு, சீனா, வங்காளதேசம், நேபாளம், பூட்டான், இசுரேல், ஆப்கானித்தான் சிங்கப்பூர் மற்றும் மாலைத்தீவுகள் போன்ற நாடுகளும் இத்தாகுதலைக் கண்டித்தன.
எல். வி. பிரசாத் என்று பிரபலமாக அறியப்பட்ட லக்ஷ்மி வரப்பிரசாத ராவ் ஒரு இந்திய திரைப்பட தயாரிப்பாளர், நடிகர், இயக்குனர், ஒளிப்பதிவாளர் மற்றும் தொழிலதிபர் ஆவார். இவர் இந்திய சினிமாவின் முன்னோடிகளில் ஒருவராக இருந்தார். மேலும், 1980இல், இந்தியாவில் திரைப்படங்களுக்கு வழங்கப்படும் மிக உயர்ந்த விருதான தாதாசாஹேப் பால்கே விருது பெற்றவர். ஆந்திரத் திரைப்படத்துறையில் அவரது பங்களிப்பிற்காக ரகுபதி வெங்கையா விருது வழங்கப்பட்டது. இவர் பிரசாத் குழுமத்தின் நிறுவனராவார். இதில் பிரசாத் ஆர்ட் பிக்சர்ஸ் பிரசாத் ஸ்டுடியோஸ், பிரசாத்ஸ் ஐமேக்ஸ் மற்றும் எல்.வி. பிரசாத் கண் நிறுவனம் ஆகியவை இதில் அடங்கும். 1980 ல் புது தில்லியில் நடைபெற்ற 27 வது தேசிய திரைப்பட விருதுகள் தேர்வுக் குழுவின் தலைவராக எல்.வி. பிரசாத் இருந்தார்.
பிரசாத் 1981 ஆம் ஆண்டு நவம்பர் மாதம் சென்னை சிறுவர் திரைப்பட விழாவில் சர்வதேச ஜூரிகளில் தலைவராக இருந்தார். அவர் 1982-83 ஆம் ஆண்டுக்கான தென்னிந்திய திரைப்பட சம்மேளனத்தின் தலைவராக தேர்ந்தெடுக்கப்பட்டார். 1980 அக்டோபர் முதல் பிப்ரவரி 1987 வரை திரைப்படத் தணிக்கை வாரியத்தின் உறுப்பினராக இருந்தார். எல். வி. பிரசாத், திரைப்பட அரங்க உரிமையாளர்களின் தலைவராக இருந்தார். 2006 ஆம் ஆண்டில் இந்திய அரசு இவரது நினைவை போற்றும் வகையில் அஞ்சல் அட்டை முத்திரை வெளியிட்டது.
1924 ஆம் ஆண்டில் தனது 17 வது வயதில் அவர் தாய்வழி மாமாவின் மகள் சவுந்தர்யா மனோகரம்மாவை மணந்தார். அவர்களுக்கு ஒரு பெண் குழந்தை பிறந்தார். பிரசாத்தின் தந்தை பெருமளவில் கடன் வாங்கியதால், நொடித்துப் போனதாக அறிவிக்க வேண்டிய கட்டாயத்தில் இருந்தார், அந்த சமயத்தில் பிரசாத் சினிமா வாழ்க்கையை ஈடுபட்டார். அவர் 1981 ஆம் ஆண்டு முதல் 3 ஜனவரி வரை 8 வது சர்வதேச திரைப்பட விழாவில் இந்திய பனோரமா பிரிவின் அகில இந்திய தேர்வுக் குழுவின் தலைவராக இருந்தார்.
அக்கினேனி லட்சுமி வர பிரசாத் ராவ் 1908 ஆம் ஆண்டு ஜனவரி மாதம் 17 ஆம் தேதி ஆந்திராவில் உள்ள ஏலூரு வட்டத்தில் உள்ள சோமவாரப்பாடு என்ற ஒரு சிறிய கிராமத்தில் அக்கினேனி ஸ்ரீராமுலுக்கும் அக்கினேனி பசவம்மாவிற்கும் இரண்டாவது மகனாக பிறந்தார். இவரது குடும்பம் விவசாயத்தில் ஈடுபட்டிருந்தது, பிரசாத் மிகவும் செல்லமான வளர்க்கப்பட்டார், சிறு வயதில் புத்திசாலியாகவும், படிப்பில் ஆர்வமில்லாமலும் இருந்தார்.
இந்தியத் திரைப்படத்துறையின் மூன்று வெவ்வேறு மொழிகளில் வெளியான முதல் பேசும் படங்களான ஆலம் ஆரா , பக்த பிரகலாதா மற்றும் காளிதாஸ் போன்ற படங்களில் பிரசாத் நடித்துள்ளார்.
ஆனந்தனின் கடந்தகாலம் : ஏழைக்குடும்பத்தைச் சேர்ந்த ஆனந்தனின் சகோதரி தன் காதலனைத் திருமணம் செய்வதற்காக வீட்டைவிட்டு வெளியேறுகிறாள். இதனால் அவனது பெற்றோர் தற்கொலை செய்துகொள்கின்றனர். தானும் தற்கொலை செய்துகொள்ள செல்லும் ஆனந்தன், அங்கு ஆபத்திலிருக்கும் மகேஸ்வரியையும் அவளது அக்காவின் குழந்தையையும் காப்பற்றுகிறான். மகேஸ்வரியின் அக்கா கணவர் அவளது அக்காவைக் கொன்றுவிடுகிறார். அங்கிருந்து குழந்தையுடன் தப்பிவந்தவள்தான் மகேஸ்வரி என்று அறிந்துகொள்கிறான். தன் தற்கொலை எண்ணத்தை மாற்றிக்கொண்டு இருவரும் திருமணம் செய்துகொள்ளாமல் நண்பர்களாகவே ஒன்றாக ஒரே வீட்டில் தங்க முடிவுசெய்கின்றனர். மற்றவர்கள் தவறாக எண்ணாமல் இருக்க தாங்கள் திருமணம் செய்துகொண்டதாக பொய்யுரைக்கின்றனர்.
ஒரு நாள் பூர்ணிமா ஆனந்தனிடம் தன் சோகக்கதையைக் கூறுகிறாள். பூர்ணிமாவின் குடும்பம் இலங்கையில் வசித்தபோது நடந்த குண்டுவெடிப்பில் அவளது தாயை இழந்தவள். ஒரு தங்கையின் கால்கள் ஊனமாகிறது. மற்றொரு தங்கையின் கண்பார்வை பறிபோகிறது. அவளின் குடும்பத்திற்காக இப்போது பூர்ணிமா கஷ்டப்பட்டு பணிசெய்கிறாள். அதைக் கேட்ட ஆனந்தன் அப்போது முதல் அவளின் நண்பனாகிறான். பூர்ணிமாவோ ஆனந்தனை விரும்பத் தொடங்குகிறாள்.
பூர்ணிமாவின் முதலாளி அவளைத் திருமணம் செய்துகொள்ள விரும்புகிறார். பூர்ணிமாவின் தந்தை வேண்டிக் கேட்டுக்கொள்வதால், ஆனந்தன் பூர்ணிமாவிடம் அவளை விரும்பவில்லை என்று பொய் சொல்லுகிறான். பூர்ணிமா அவள் முதலாளியைத் திருமணம் செய்கிறாள். மகேஸ்வரி குமாரைத் திருமணம் செய்துகொள்கிறாள். மகேஸ்வரியின் அக்கா குழந்தையை வளர்க்கும் பொறுப்பை ஆனந்தன் ஏற்றுக்கொள்கிறான்.
பாடகரான ஆனந்தன் தன் மனைவி மகேஸ்வரி மற்றும் மகனுடன் வசிக்கிறான். அவன் வசிக்கும் வீட்டின் உரிமையாளர் நாயுடு . வங்கியில் பனி செய்யும் குமார் அவர்கள் வீட்டருகே குடிவருகிறான். பூர்ணிமாவிற்கும் ஆனந்தனுக்கும் அவர்கள் சந்திக்கும்போதெல்லாம் சண்டை ஏற்படுகிறது.
பொன்மனம் 1998 ஆம் ஆண்டு பிரபு, சுவலட்சுமி மற்றும் பிரியாராமன் நடிப்பில், எஸ். பி. இராஜ்குமார் இயக்கத்தில், பிரமீட் நடராஜன் தயாரிப்பில், எஸ். ஏ. ராஜ்குமார் இசையில் தைப் பொங்கல் அன்று வெளியான தமிழ் திரைப்படம்.
மகேஸ்வரி உண்மையில் தன் மனைவி அல்ல என்ற உண்மையை தன் நண்பனாக நினைக்கும் குமாரிடம் ஆனந்தன் கூறுகிறார். இதனால் மகேஸ்வரியிடம் தன் காதலைச் சொல்கிறான் குமார்.
பேல் மறை குறியீடுகள் என்பது மூன்று மறைக்குறியீடுகளின் தொகுப்பாகும், அவை தங்கம், வெள்ளி நகைகள் கொண்ட புதையல் பற்றிய தகவல்களைக் கொண்டவை. இந்த புதையல்களின் மதிப்பு 2018 சனவரியில் 43 மில்லியன் அமெரிக்க டாலருக்கும் அதிகமாக இருக்கும் எனக் கூறப்படுகிறது. இது மூன்று மறைக்குறியீடுகளை உள்ளடக்கியது, முதல் மறைக்குறியீடு புதையல் இருப்பிடத்தையும், இரண்டாவது மறைக்குறியீட்டில் புதையலிலின் உள்ளடக்கத்தையும், மூன்றாவது இந்த புதையலுக்கு உரிமையுடையவர்களின் பெயர்களையும் உள்ளடக்கியது.
துண்டுப்பிரசுரம் வெளியானதிலிருந்து, மீதமுள்ள இரண்டு மறைக்குறியீடுகளை படித்தறியவும், புதையலைக் கண்டுபிடிப்பதற்கும் பல முயற்சிகள் மேற்கொள்ளப்பட்டன, ஆனால் எல்லா முயற்சிகளும் தோல்வியடைந்தன.
37 கோடி ஊரகக் குடியிருப்பாளர்களுக்கு சொந்த நிலம் இல்லை. மேலும் உடல் உழைப்புத் தொழிலால் மட்டுமே வருவாய் ஈட்டும் நிலையில் இருந்தனர்.
1,80,657 ஊரக மக்கள் கழிவுகளை கையால் அள்ளும் பணியில் இருந்தனர். இதில் மகாராட்டிரம், மத்தியப் பிரதேசம், உத்தரப் பிரதேசம், திரிபுரா மற்றும் கர்நாடகா மாநிலங்களில் கையால் கழிவுகளை அல்லும் பணியாளர்கள் அதிகம் கொண்டிருந்தனர்.
சமூகப் பொருளாதாராம் மற்றும் சமூகக் கணக்கெடுப்பு 2011 இந்திய மக்கள் தொகை கணக்கெடுப்பின் போது மேற்கொள்ளப்பட்டது.அனைத்து இந்திய மாநிலங்களிலும், நடுவண் ஒன்றியப் பகுதிகளிலும் மேற்கொள்ளப்பட்ட, 2011 இந்திய மக்கள் தொகை கணக்கெடுப்பின் போது, திரட்டப்பட்ட இந்தியச் சமூகப் பொருளாதாரம் மற்றும் சாதி கணக்கெடுப்பின் அறிக்கையை, இந்திய நிதியமைச்சர் அருண் ஜெட்லி 3 சூலை 2015 அன்று வெளியிட்டார்.
2011-ஆம் ஆண்டின் சமூகப் பொருளாதாரம் மற்றும் சாதிக் கணக்கெடுப்பின்படி, இந்தியாவில் 46,73,034 வகைப்பட்ட சாதிகள், உட்சாதிகள், பல்வேறுபட்ட குலப்பெயர்கள், கோத்திரங்கள், இனக்குழுக்களின் பெயர்கள் கண்டறியப்பட்டது.
2011-ஆம் ஆண்டின் மக்கள் தொகை கணக்கெடுப்பின்படி, இந்தியாவின் ஊரகப்பகுதிகளில் 11.65 இலட்சம் மக்கள் வீட்டற்றவர்களாக அறியப்பட்டது. ஆனால் சமூகப் பொருளாதார மற்றும் சாதி கணக்கெடுப்பின்படி, 6.1 இலட்சம் மக்கள் மட்டுமே வீடற்றவர்களாக அறியப்பட்டது.
அரேனி -1 ஷூ எனப்படும் அரேனி-1 சப்பாத்து என்பது 5,500 ஆண்டுகள் பழமையான தோல் காலணி ஆகும், இது 2008 ஆம் ஆண்டில் ஆர்மீனியாவின் வயோட்ஸ் டோர் மாகாணத்தில் அமைந்துள்ள அரேனி -1 குகையில் நல்ல நிலையில் காணப்பட்டது. இது ஒரு பெரிய தோல் துண்டால் செய்யப்பட்ட- ஷூ எனப்படும் சப்பாத்து ஆகும், இது சமகால ஆராய்ச்சியாளர்களுக்கு தெரிந்த உலகின் மிகப் பழமையான தோல் காலணி ஆகும். ஆர்மீனியாவின் தேசிய அறிவியல் அகாடமியின் தொல்பொருள் மற்றும் மக்கள் இன அமைப்பியல் நிறுவனத்தின் தொல்பொருள் ஆராய்ச்சியாளரான போரிஸ் காஸ்பரியன் தலைமையிலான சர்வதேச குழு இந்த கண்டுபிடிப்பை மேற்கொண்டது (திட்டத்தின் இணை இயக்குநர்கள் அயர்லாந்தில் உள்ள பல்கலைக்கழக கல்லூரி கார்க்கைச் சேர்ந்த ரான் பின்ஹாசி மற்றும் கலிபோர்னியா பல்கலைக்கழகத்தில் இருந்துவந்த வந்த கிரிகோரி அரேஷியன்).
ஆர்மீனியாவின் தொல்பொருள் மற்றும் மக்கள் இன அமைப்பியல் ஆய்வாளர்கள் மற்றும் அயர்லாந்து, அமெரிக்க தொல்பொருள் ஆய்வாளர்கள் குழு அகழ்வாராய்ச்சியின் போது, ஆர்மீனிய முதுகலை மாணவரான டயானா சர்தாரியன் என்பவர் இந்தத் தோல் காலணியைக் கண்டுபிடித்தார். இந்த காலணியானது குகையில் குறைந்த ஆழத்தில் அதாவது ஆழமும், 44-48 செ.மீ அங்குலம் கொண்ட குழியில் கவிழ்ந்த உடைந்த செப்புக் கால பீங்கான் கிண்ணத்தின் அடியில். ஆட்டின் சாணம் கொண்டு வட்டமாக கெட்டியாக பூசப்பட்ட தளத்தில் இந்த ஷூ தலைகீழாகக் காணப்பட்டது. அதே பகுதியில் நடந்த அகழ்வாராய்ச்சிகளில் உலகின் பழமையான மது தயாரிக்கும் தளமும் கிடைத்தது.